ນັກວິເຄາະ ການເມືອງ ຣັດ​ເຊຍ ສົນທະນາ ກ່ຽວກັບ ອະນາ​ຄົດ​ ຂອງປະເທດ ຫຼັງ​ການ​ເລືອກ​ຕັ້ງ​
ນັກເຄາະ ອີກ​ທ່ານ​ນຶ່ງ ຄື​ທ່ານນາງ ອີ​ກັດ​ເຕີຣີນາ ​ໂຊ​ລມານ ເຊື່ອ​ວ່າ ການ​ເລືອກ​ຕັ້ງ​ດັ່ງກ່າວ​ນີ້ ອາດ​ຈະ​ບໍ່​ທ່ຽ​ງທຳ ກໍ​ເປັນ​ໄດ້.
ຜົນຂອງການເລືອກຕັ້ງປະທານາທິບໍດີຣັດເຊຍ ໃນວັນທີ 18 ມີນາ ຜ່ານມານີ້ ໄດ້ນຳມາ ຊຶ່ງຄວາມແປກໃຈບາງຢ່າງໃຫ້ແກ່ຊາວຣັດເຊຍ ແລະຊາວຕາເວັນຕົກ ເຊັ່ນກັນ ປະທານາທິບໍດີ ວລາດິເມຍ ປູຕິນ ຈະຍັງຄົງຢູ່ ໃນຕຳແໜ່ງຕໍ່ໄປອີກຕື່ມ 6 ປີ ແຕ່ໃນ ຂະນະທີ່ວັງແຄຣມລິນ ຢືນຢັດວ່າ ການເລືອກຕັ້ງດັ່ງກ່າວ ແມ່ນທ່ຽງທຳ ແລະໂປ່ງໃສ ແລ້ວນັ້ນ, ກໍຍັງມີພວກນັກວິເຄາະຣັດເຊຍຊັ້ນນຳດ້ານການເມືອງຫຼາຍທ່ານ ພາກັນ ສະແດງຄວາມເປັນຫ່ວງອອກມາ ແລະຄາດຄະເນວ່າ ຈະເກີດວິກິດການຢູ່ໃນປະເທດ ເປັນເນືອງນິດ ໃນປີ 2024 ຊຶ່ງວັນນະສອນ ຈະນຳລາຍລະອຽດເລື່ອງນີ້ ມາສະເໜີທ່ານ ຄະແນນສຽງທັງໝົດແມ່ນເກັບກຳມາໄດ້ແລ້ວ ແລະປະທານາທິບໍດີ ວລາດິເມຍ ປູຕິນ ກໍແມ່ນຍັງຄົງຢູ່ໃນອຳນາດໃນຣັດເຊຍຢູ່ຄືເກົ່າ ທີ່ຈະນຳພາປະເທດຊາດ ໄປອີກຕື່ມ 6 ປີ ໂຄສົກຂອງທ່ານປູຕິນ ທ່ານ ດິມິທຣີ ເພສຄອບ (Dmitry Peskov) ກ່າວວ່າ ຜົນຂອງການເລືອກຕັ້ງ ແມ່ນບົ່ງບອກໃນຕົວຂອງມັນເອງແລ້ວ ຊຶ່ງທ່ານກ່າວເປັນພາສາ ຣັດເຊຍວ່າ: ມີຫຼາຍຄົນທີ່ບໍ່ໄດ້ເຫັນໄປແບບນີ້ ຮວມຢູ່ໃນນັ້ນ ກໍແມ່ນມີພວກນັກລັດຖະສາດລັດເຊຍ ທີ່ກ້າວໜ້າຫຼາຍທ່ານ ຊຶ່ງໃນຫວ່າງມໍ່ໆມານີ້ ໄດ້ມານັ່ງລົມກັບວີໂອເອ ພາກພາສາຣັດເຊຍ ຊຶ່ງໃນນັ້ນກໍມີ ທ່ານ ດິມິທຣີ ໂອແຣສກິນ (Dmitry Oreshkin) ຜູ້ນຶ່ງທີ່ກ່າວວ່າ ນັກວິໄຈ ອີກທ່ານນຶ່ງ ຄືທ່ານນາງ ອີກັດເຕີຣີນາ ໂຊລມານ (Ekaterina Schulmann) ເຊື່ອວ່າ ການເລືອກຕັ້ງດັ່ງກ່າວນີ້ ອາດຈະບໍ່ທ່ຽງທຳ ກໍເປັນໄດ້ ທ່ານນາງ ອີກັດເຕີຣີນາ ໂຊລມານ (Ekaterina Schulmann) ນັກລັດຖະສາດ ກ່າວເປັນພາສາຣັດເຊຍວ່າ ສຳລັບອະນາຄົດຂອງຣັດເຊຍແລ້ວ ໂອແຣສກິນ ແມ່ນເບິ່ງໄປໃນທາງລົບ ທ່ານກ່າວວ່າ ຣັດເຊຍ ສາມາດທີ່ຈະທີ່ຈະປ່ຽນແປງແດ່ເລັກນ້ອຍ ຖ້າຫາກຈະມີ ໃນຂະນະທີ່ປູຕິນ ຍັງຈະສືບຕໍ່ນຳພາປະເທດຊາດໄປຢູ່ ໃນແບບສະບັບຂອງທ່ານທີ່ເຫັນວ່າເໝາະສົມ ມີຫຍັງທີ່ຈະເກີດຂຶ້ນໃນປີ 2024 ຕອນທີ່ທ່ານບໍ່ສາມາດທີ່ຈະລົງແຂ່ງຂັນເປັນປະທານາທິບໍດີອີກຕື່ມແລ້ວ ແມ່ນໃຜຈະເປັນຜູ້ຈະມາແທນທ່ານປູຕິນຕໍ່ໄປ? ປູຕິນ ນັ້ນລະ ພວກເຮົາ ກໍບໍ່ສາມາດ ຢັ່ງຮູ້ເຖິງນ້ຳໜັກ ຄວາມອາດສາມາດ ທີ່ວ່າ ທ່ານຈະມາເປັນນາຍົກລັດຖະມົນຕີ ຫຼືບໍ່ ກໍຜູ້ນຳຂອງປະເທດໃໝ່, ແຕ່ວ່າ ມັນຈະເປັນການຍາກ ທີ່ທ່ານຈະອອກໄປ ແລະແຕ່ລະປີ ມັນກໍມີແຕ່ຈະຍາກຂຶ້ນໄປເລື້ອຍໆ ທ່ານໂອແຣສກິນ ກ່າວວ່າ ແມ່ນຜູ້ໃດກໍຕາມ ທີ່ຈະຂຶ້ນມາແທນທ່ານປູຕິນ ແມ່ນຈະຕ້ອງ ໄດ້ຊອກຫາຊ່ອງທາງທີ່ຈະເອົາໃຈພວກຫົວກະທິທັງຫຼາຍ ໃນຂະນະທີ່ຍັງຈົງຮັກພັກດີ ຕໍ່ປູຕິນຢູ່